cyanic-selkie/wikianc huggingface dataset:
გიორგობისთვე (ფილმი)
გიორგობისთვე — ოთარ იოსელიანის ფილმი, გადაღებულია 1966 წელს. ფილმმა მიიღო ჟორჟ სადულის სახელობის პრემია. ფილმი დაიწუნა საბჭოთა კრიტიკამ. მას უწოდეს ანტისაბჭოთა, ანტიქართული პასკვილი, რომელიც ამასხარავებდა ქართულ ტრადიციებს, მეღვინეობასა და მთლიანად სოფლის მეურნეობას.
სიუჟეტი
ნიკოს და ოთარს სამუშაოდ ღვინის ქარხანაში გაანაწილებენ. კარიერისტი ოთარი თავიდანვე უფროსობის მაამებლობის გზას აირჩევს. მისგან განსხვავებით, ნიკო ქარხნიდან კერძო პირთა მიერ ღვინის უკანონოდ გატანას და გეგმის შესასრულებლად უხარისხო ღვინის ჩამოსხმას ვერ ეგუება. როდესაც დაუდუღებელი ღვინის სარეალიზაციოდ ჩამოსხმას დააპირებენ, ნიკო ღვინის მთელ პარტიაში ჟელატინს ჩაასხამს და გეგმას ჩაშლის. ქარხნის დირექცია აღშფოთდება, მაგრამ ნიკოს დასჯას ვერ გაბედავს. მინიატიურა|კადრი ფილმიდან - გიორგობისთვე
გამოხმაურება და ფაქტები
ნათია ამირეჯიბი: “ფილმის ავტორი მტრის თვალით უყურებს ჩვენს ცხოვრებას, – ეწერა გაზეთებში. – “გიორგობისთვე” უნდა დაიწვას, კვალი არ უნდა დარჩეს მისი...” სხვა ავტორი: “ეს ფილმი ეკრანებიდან მოიხსნას, განადგურდეს”... ეს ყველაფერი პარტიის ცეკაში მიდიოდა, 120 გვერდიანი წიგნი იყო, რომელიც მოგვიანებით მისმა ყოფილმა სტუდენტმა გადმოუბეჭდა... სულ ესაა – განადგურებულია.”
სქოლიო
კატეგორია:ქართულენოვანი ფილმები კატეგორია:1966 წლის ქართული ფილმები კატეგორია:ოთარ იოსელიანის ფილმები კატეგორია:შავ-თეთრი ფილმები
გოდოგნის მთავარანგელოზთა ეკლესია
გოდოგნის მთავარანგელოზთა ეკლესია — არქიტექტურული ძეგლი თერჯოლის მუნიციპალიტეტის სოფელ გოდოგანში.
ეკლესია დღესდღეობით მთლიანად დანგრეულია, მის ადგილზე კი აშენებულია ახალი მცირე ზომის ეკლესია, რომელიც აშენებულია გასული საუკუნის 2000-იან წლებში. ეკლესიის მშენებლობის დროს თითქმის მთლიანად დაშალეს ძველი კედლები. ძველი ქვები დღესდღეობით ირგვლივაა მიმოფანტული. ზოგიერთი ქვისაგან გაკეთებულია დეკორაციული კედლები და ეკლესიის შესასვლელი თაღოვანი კარიბჭე. ძველი საფასადო ქვები კარგად გათლილია, ასევე კარგადაა გამოყვანილი თაღის მალები.
რესურსები ინტერნეტში
კატეგორია:თერჯოლის მუნიციპალიტეტის ტაძრები
1855
თარიღი უცნობია
*
The Essential Clash
The Essential Clash — The Clash-ის საუკეთესო ჰიტების კრებული, გამოცემული 2003 წელს. ის არის Sony BMG-ის კომპილაციების სერიის, The Essential, ნაწილი. ალბომი ეძღვნება ჯო სტრამერს, რომელიც მისი შედგენის დროს გარდაიცვალა.
This Is Radio Clash
შეცდომით, სინგლ This Is Radio Clash-ის B-მხარის ჩანაწერი Radio Clash კომპილაციის ამერიკულ ვერსიაში შეტანილია A-მხარის სახელწოდებით — This Is Radio Clash. იგივე მოხდა ჯგუფის კიდევ ერთ კრებულზე Super Black Market Clash. ორივე ჩანაწერს აქვს ერთი და იგივე სიგრძე. ისინი განსხვავდებიან მხოლოდ მიქსით და ტექსტით. სათაურებისა და ჩანაწერების მსგავსებამ დააბნია არა მხოლოდ ფანები, არამედ ხმისჩამწერი კომპანიებიც. სიმღერების განსხვავება შესაძლებელია დასაწყისის ტექსტით. This Is Radio Clash იწყება სიტყვებით „This is radio clash on pirate satellite, Orbiting your living room, cashing in the bill of rights“, ხოლო Radio Clash — „This is radio clash resuming of transmission, beaming from the mountain tops using aural ammunition.“ ამ ორი კრებულის გარდა, ყველა დანარჩენ კომპილაციაზე (მათ შორის The Essential Clash-ის ევროპულ ვერსიშიც), სადაც მითითებულია This Is Radio Clash, შეტანილია ორიგინალური სიმღერა და არა მისი B-მხარე.
პირველი დისკი
ბრიტანულ ვერსიაში ასევე შესულია 1977, მეორე სიმღერად.
სქოლიო
კატეგორია:2003 წლის კომპილაციური ალბომები კატეგორია:2003 წლის ვიდეო ალბომები კატეგორია:The Clash-ის კომპილაციური ალბომები კატეგორია:Epic Records-ის კომპილაციური ალბომები
მოხეური
მოხეური — მთიულური ცეკვების ჯგუფის ერთ-ერთი სახეობა. აქვს გარკვეული შინაარსი (დაძმობილება, ქალ-ვაჟის ტრფიალი, ნადირობა), ძირითადად მთიულურისთვის დამახასიათებელი მოძრაობები სრულდება. მუსიკალური ზომა 5/8.
ლიტერატურა
კატეგორია:ქართული ცეკვები
ქავთარ I ტბელი
ლიტერატურა
კატეგორია:ქართველი დიდი ფეოდალები
პეტ ბენატარი
პატრიცია მეი ჟირალდო, პროფესიონალურად ცნობილი როგორც პეტ ბენატარი (Brandi Marie Carlile; დ. 1953 წლის 10 იანვარი, ნიუ-იორკი, აშშ) — ამერიკელი როკ მომღერალი და სიმღერების ავტორი. მის დისკოგრაფიაში შედის ორი მრავალი პლატინის ალბომი, ხუთი პლატინის ალბომი და 15 ბილბორდის ტოპ 40 სინგლი. მას გაყიდული აქვს 35 მილიონზე მეტი ალბომი მთელ მსოფლიოში. ის ასევე არის გრემის ჯილდოს ოთხგზის მფლობელი. ბენატარი როკ-ენ-როლის დიდების დარბაზში 2022 წლის ნოემბერში შეიყვანეს.
ცხოვრება
იგი პატარაობიდანვე დაინტერესებული იყო თეატრით და დაიწყო ვოკალის გაკვეთილებზე სიარული. მან პირველად კონცერტზე რვა წლის ასაკში იმღერა. ის აპირებდა ჯულიარდის სკოლაში სწავლას, მაგრამ ამის ნაცვლად გადაწყვიტა სტონი ბრუკის უნივერსიტეტში ჩაებარებინა მედიცინის ფაკულტეტზე. 19 წლის ასაკში მან მიატოვა სწავლა და ცოლად გაჰყვა თავის პირველ ქმარს, დენის ბენატარს.
კარიერა
ბენატარმა სამსახური მიატოვა, რათა მომღერლის კარიერა გაეგრძელებინა. ის მომღერლად და მიმტანად მუშაობდა ღამის კლუბში სახელად Roaring Twenties. Roaring Twenties-ში იგი შეხვდა და ჩამოაყალიბა დუეტი პიანისტ ფილ კოქსონთან ერთად. მალე დუეტს სხვა მუსიკოსებიც შეუერთდნენ და შეიკრა ათკაციანი ლაუნჯ ჯგუფი, სახელად Coxon's Army. ჯგუფმა მალევე მოიპოვა პოპულარობა. ამ პერიოდში გამოვიდა ბენატარის პირველი სინგლი „Day Gig" (1974).
მან 1979 წელს გამოუშვა სადებიუტო ალბომი, In the Heat of the Night, რომელსაც კომერციული წარმატება ხვდა წილად ამერიკის შეერთებულ შტატებსა და კანადაში, სადაც ალბომების ჩარტში მე-3 ადგილზე გავიდა. მუსიკოსმა ალბომიდან გამოუშვა ორი სინგლი: „Heartbreaker" და „We Live for Love", ეს უკანასკნელი კი დაწერილია მუსიკოსის წამყვანი გიტარისტისა და მეუღლის, ნილ გირალდოს მიერ. მაიკ ჩეპმენი იყო ალბომში შემავალი სამი ტრეკის პროდიუსერი, დანარჩენს კი პროდიუსერი პიტერ კოულმანი კურირებდა. გარდა ამისა, ჩეპმენმა და ნიკი ჩინმა, დაწერეს სამი სიმღერა ალბომისთვის: „In the Heat of Night", „If You Think You Know How to Love Me" და „No You Don't". ალბომში ასევე იყო როჯერ კაპსის მიერ დაწერილი ორი სიმღერა; „I Need a Lover" და „Don't Let It Show".
მუსიკოსის მეორე ალბომი, Crimes of Passion, არის მისი ყველაზე წარმატებული ნამუშევარი, რომელიც გავიდა მე-2 ადგილზე ჩრდილოეთ ამერიკასა და საფრანგეთში, სადაც მოიპოვა ოთხმაგი პლატინის სერტიფიკატი. ბენატარის სინგლი „Hit Me with Your Best Shot" მოხვდა სინგლების ჩარტის ტოპ 10-ში აშშ-სა და კანადაში და ითვლება მუსიკოსის ყველაზე ცნობილ და წარმატებულ სიმღერად. Crimes of Passion-დან მუსიკოსმა გამოუშვა სხვა სინგლებიც: „Treat Me Right" და „You Better Run“. Crimes of Passion დარჩა აშშ-ის ალბომების ჩარტში 93 კვირის განმავლობაში და ტოპ 10-ში ექვს თვეზე მეტი ხნის განმავლობაში. 1980 წლის ოქტომბერში ის მომავალ ქმართან, ნილ გირალდოსთან, ერთად გამოჩნდა ჟურნალ Rolling Stone-ის გარეკანზე. ალბომს მიენიჭა ხუთმაგი პლატინის სერტიფიკატი კანადაში და არის მუსიკოსის ყველაზე გაყიდვადი ალბომი ამ ქვეყანაში. მუსიკოსის მესამე ალბომი, Precious Time (1981), კომერციულად წარმატებული გამოდგა. იგი მოხვდა აშშ-ის ალბომების ჩარტში და გახდა მისი პირველი ტოპ 10 ალბომი ავსტრალიაში. მისი სინგლი „Fire and Ice" შეერთებულ შტატებსა და კანადაში წამყვან ჩარტებში მოხვდა.
1982 წელს მუსიკოსმა გამოუშვა მეოთხე სტუდიური ალბომი „Get Nervous“. ის მე-4 ადგილზე გავიდა აშშ-ის ბილბორდ 200-ის ჩარტში. 1984 წლის აგვისტოში ბენატარმა გამოუშვა თავისი მეხუთე სტუდიური ალბომი, Tropico, რომელსაც ისეთი კომერციული წარმატება არ ხვდა წილად, როგორც მუსიკოსის წინა ალბომებს.
მუსიკოსს სულ გამოშვებული აქვს თორმეტი სტუდიური ალბომი. 2022 წელს მუსიკოსი შეიყვანეს როკ-ენ-როლის დიდების დარბაზში.
სქოლიო
კატეგორია:დაბადებული 10 იანვარი კატეგორია:დაბადებული 1953 კატეგორია:ამერიკელი როკ მომღერლები კატეგორია:ამერიკელი მომღერლები ქალაქის მიხედვით კატეგორია:ამერიკელი მომღერლები კატეგორია:ამერიკელი მომღერალი ქალები კატეგორია:ამერიკელი შემსრულებლები კატეგორია:ამერიკელი მუსიკოსები
ნანუკა ჟორჟოლიანის შოუ
ნანუკა ჟორჟოლიანის შოუ ან უბრალოდ ნანუკას შოუ — ნანუკა ჟორჟოლიანის საავტორო თოქ-შოუ ტელეკომპანია რუსთავი 2-ზე.
შოუს ფორმატის მიხედვით წამყვანი ყოფს გადაცემას ორ ან სამ ნაწილად (შესაბამისად ორ ან სამ თემად). თითოეულ გადაცემის ნაწილში არის რამდენიმე სტუმარი. გადაცემაში მოწვეული იყო უამრავი ცნობილი ადამიანი, მათ შორისაც მსოფლიო დონის ვარსკლავებიც.
რესურსები ინტერნეტში
კატეგორია:საქართველოს ტელეგადაცემები კატეგორია:იმედი (ტელეკომპანია)
მოხისი
მოხისი შეიძლება აღნიშნავდეს:
ლაგუნა-დე-ლეჩე
ლაგუნა-დე-ლეჩე (Laguna de la Leche — რძიანი ლაგუნა; ასევე Laguna Grande de Morón) — ბუნებრივი წარმოშობის უდიდესი ტბა კუბაში. მდებარეობს სიეგო-დე-ავილის პროვინციის ჩრდილოეთ ნაწილში, ქალაქ მორონიდან ჩრდილოეთით 5 კილომეტრში, ზღვის დონიდან 1 მ სიმაღლეზე. ზედაპირის ფართობი 67,2 კმ², მაქსიმალური სიღრმე დაახლოებით 2 მ. ტბის დასავლეთ ნაწილშია კუნძული კაიო-პახარა. ფსკერზე კირქვა ილექება. ზღვის დონის ბუნებრივი მოძრაობა გრუნტის წყლების სარკის რყევის მიზეზია, რის გამოც კირის ნაწილაკები ტბის ფსკერიდან წყალში ხვდება. 1940 წელს აშენდა ჩიკოლის არხი, რომელმაც ლაგუნა-დე-ლეჩე დაუკავშირა ბუენა-ვისტას ყურეს. დროთა განმავლობაში წყალსატევი დაბინძურდა ზღვის წყლით, რის გამოც ტბამ დაკარგა თეთრი შეფერილობა. 1988 წელს არხი ჩაიკეტა და დროთა განმავლობაში ტბის რძის ფერიც აღდგა. გვხვდება ამერიკული ფლამინგო.
სქოლიო
კატეგორია:კუბის ტბები
Demon Days
Demon Days — ჯგუფ Gorillaz-ის მეორე სტუდიური ალბომი, რომელიც გამოვიდა 2005 წელს. ამ დისკში, ისევე როგორც წინა ალბომზე, გაგრძელდა სხვადასხვა მუსიკალური ცდა. მოწვეულ სტუმრებს შორის არიან: დე ლა სოული, ნენე შერი, მარტინა ტოპლი-ბერდი, რუტს მანუვა, ემ ეფ დუმი, აიკ ტერნერი, ბუტი ბრაუნი, შოუნ რაიდერი, დენის ჰოპერი, ლონდონის გოსპელ-გუნდი და სან ფერნანდეზის ბავშვთა გუნდი.
სქოლიო
კატეგორია:Gorillaz-ის ალბომები კატეგორია:2005 წლის ალბომები
ტრადიციული ანიმაცია
ტრადიციული ანიმაცია, რომელსაც ასევე უწოდებენ კლასიკურ და ნახატ ანიმაციას — ერთ-ერთი უძველესი და ისტორიულად ანიმაციის ყველაზე პოპულარული ფორმა. ტრადიციულ ანიმაციაში ყოველი კადრი იხატება ხელით. ტრადიციული ანიმაცია ხოლმე გამოიყენება როგორც კომპიუტერული ანიმაციის საპირისპირო მნიშვნელობის მქონე ტერმინი.
გახმოვანება
უშუალოდ გადაღების პროცესამდე ხოლმე იწერება გამხმოვანებელთა ხმები. ძირითადად, ეს ხდება იმისათვის, რომ ფილმის მომზადებისას ყველა პერსონაჟის პირი ხმასთან ერთად სინქრონულად მოძრაობდეს. როგორც წესი, მზა ხმასთან ანიმაციის სინქრონიზაცია უფრო ადვილია, ვიდრე არსებულ ანიმაციასთან - ახლადჩაწერილი ხმის. გახმოვანებაში ასევე შედის: მუსიკა, ხმოვანი ეფექტები, მსახიობთა დიალოგები. მუსიკა და ხმოვანი ეფექტები ხშირად ფილმს მონტაჟისას ემატება.
1930-იან წლებამდე გადაღებულ ხმოვან ანიმაციურ ფილმებს ახლდა ფილმის შემდგომ სინქრონიზებული გახმოვანება.
საფრანგეთის პირველი რესპუბლიკა
საფრანგეთის პირველი რესპუბლიკა ფრანგი ხალხის მიერ განხორციელებული საფრანგეთის რევოლუციის მონაპოვარი იყო. 1792 წლის 21 სექტემბერს ეროვნული კონვენტის მიერ მონარქია გაუქმებულად – მეორე დღეს კი, საფრანგეთი რესპუბლიკად  გამოცხადდა. ეს მოვლენა ევროპაში რესპუბლიკური იდეის აღორძინების დასაწყისად იქცა. დამკვიდრდა წელთაღრიცხვის ახალი სისტემა ე.წ. საფრანგეთის რევოლუციის კალენდარი სადაც ყველა თვეს სახელი შეეცვალა, ხოლო 1792 პირველ წლად გამოცხადდა.
არსებობის მანძილზე პირველმა რესპუბლიკამ მმართველობის სამი ფორმა გაიარა: ეროვნული კონვენტი (1792–1795 წწ.), აღმასრულებელი დირექტორია (1795–1799 წწ.) და კონსულატი.
პირველმა რესპუბლიკამ ოფიციალურად 1804 წლის 14 მაისამდე, საფრანგეთის პირველი იმპერიის შექმნამდე იარსება. მის მმართველებს შორის იყვნენ ნაპოლეონ ბონაპარტი, რომელიც პირველ საბჭოში მსახურობდა 1799-1804 წლებში, რომლის შემდეგაც თავი იმპერატორ ნაპოლეონ I-ად გამოაცხადა.
რესურსები ინტერნეტში
კატეგორია:საფრანგეთის ისტორია კატეგორია:საფრანგეთის რევოლუცია კატეგორია:ევროპის ისტორიული სახელმწიფოები
ნაზაროვო (ბაიმაკის რაიონი)
ნაზაროვო  (Наҙар) — სოფელი რუსეთის ფედერაციაში, ბაშკირეთის რესპუბლიკის ბაიმაკის რაიონში.
2010 წლის მონაცემებით სოფელში ცხოვრობს 3 ადამიანი. რაიონულ ცენტრ ბაიმაკიდან დაშორებულია 71 კილომეტრით. უახლოესი რკინიგზის სადგურია სიბაი, რომელიც დაშორებულია 41 კმ-ით.
2002 წლის აღწერის მიხედვით მოსახლეობის უმრავლესობას ბაშკირები შეადგენენ (100 %).
სქოლიო
კატეგორია:ბაიმაკის რაიონის სოფლები
ფელდკირხენი (კარინტია)
ფელდკირხენი (Feldkirchen in Kärnten) — ქალაქი ავსტრიაში, კარინტიის ფედერალურ მხარეში, თავისივე სახელწოდების რაიონის დედაქალაქი. 2011 წლის მონაცემებით, მისი მოსახლეობა 14 276 ადამიანს შეადგენს.
მდებარეობს კლაგენფურტის აუზის ჩრდილოეთ კიდეზე, ფედერალური გზატკეცილების გადაკვეთაზე.
დასახლება ამ ადგილას სავარაუდოდ ძველი რომაული გზის გასწვრივ განვითრადა. II საუკუნის რომაული საფლავის ქვა მოქცეულია წმინდა მიქაელის ეკლესიის კედლებში. ფელდკირხენის პირველი ხსენება დოკუმენტებში 888 წელს ხდება უელდკირხას სახელით.
ფელდკირხენმა ქალაქის სტატუსი 1930 წელს მიიღო.
სქოლიო
კატეგორია:ავსტრიის ქალაქები
დოდეკანესის ნომი
დოდეკანესის ნომი (Δωδεκανήσος) — ნომი საბერძნეთში, სამხრეთ ეგეოსის კუნძულების ჯგუფში. მდებარეობს დოდეკანესის კუნძულებზე, მთავარი კუნძულია როდოსი.
ადმინისტრაციული ცენტრი — ქალაქი როდოსი.
მუნიციპალიტეტები
პერიფერიული ერთეული დოდეკანესი იყოფა 25 მუნიციპალიტეტად და 2 თემად.
ჩრდილოეთის ომი (მრავალმნიშვნელოვანი)
ტერმინი ჩრდილოეთის ომი შეიძლება აღნიშნავდეს:
სოღდებილი
სოღდებილი — შუა საუკუნეების თბილისის ერთ-ერთი გარეუბანი ქალაქის აღმოსავლეთით, მდინარე მტკვრის მარცხენა მხარეს,. სოღდებილი წყაროებში პირველად მოხსენებულია IX-X საუკუნეებში. სოღდებილს იხსენიებენ არაბი ისტორიკოსები ბალაროზი, ტაბარი, იბნ-რუსთე და არაბი გეოგრაფი იბნ-ხორდადბე. სოღდებილის გაშენებას არაბი ავტორები მიაწერენ ხოსრო ანუშირვანს და მის მიერ აქ VI საუკუნეში ირანული ეთნიკური ჯგუფის — სოღდების დასახლებას. არსებობს აგრეთვე მოსაზრება, რომ „სოღდებილი“ ნაწარმოებია ქართული სიტყვისაგან „საგოდებელი“ (სასაფლაო). სოღდებილი მოქმედი ციხე იყო IX საუკუნის შუა წლებში. XI საუკუნიდან თბილისის ეს ნაწილი იხსენიება როგორც ისანი.
ლიტერატურა
კატეგორია:ძველი თბილისის უბნები
სოციალ-დემოკრატ
სოციალ-დემოკრატ შეიძლება აღნიშნავდეს:
სტარი-სიბაი
სტარი-სიბაი (Иҫке Сибай) — სოფელი რუსეთის ფედერაციაში, ბაშკირეთის რესპუბლიკის ბაიმაკის რაიონში.
2010 წლის მონაცემებით სოფელში ცხოვრობს 2746 ადამიანი. რაიონულ ცენტრ ბაიმაკიდან დაშორებულია 35 კილომეტრით. უახლოესი რკინიგზის სადგურია სიბაი, რომელიც დაშორებულია 6კმ-ით.
სქოლიო
კატეგორია:ბაიმაკის რაიონის სოფლები
საუფლისწულო
საუფლისწულო — ფეოდალური მიწისფლობელობის ფორმა საქართველოში. ერთიანი ქართული ფეოდალური მონარქიის ეპოქაში საუფლისწულო ერქვა მეფის სახასო მამულიდან რომელიმე უფლისწულისათვის გამოყოფილ დროებით სამფლობელოს. XV—XVIII საუკუნეებში სათავადოებში საუფლისწულოს უწოდებდნენ სათავადოს საერთო-სახასო სამფლობელოდან გამოყოფილ ყმა-მამულს, რომელიც ეძლეოდა რომელიმე თავადიშვილის სახლს დროებით მფლობელობაში სარჩოდ და საცხოვრებლად. რამდენიმე ხნის შემდეგ ეს საუფლისწულო შეიძლებოდა სხვა ოჯახს გადასცემოდა. საუფლისწულოს მფლობელს აქედან არც რაიმეს გაყიდვა შეეძლო, არც რაიმე ცვლილების შეტანა ყმა-გლეხის ფეოდალურ ვალდებულებებში (მაგ., გააზატება-გატარხნება და სხვა). თუ ეს მაინც მოხდებოდა, მხოლოდ სათავადოს სხვა წევრების დაკითხვით და საერთო თანხმობით. სათავადოს უფროსი (თავადი) საუფლისწულოს შინაურ საქმეებში ვერ ჩაერეოდა. საუფლისწულო მამულს, როგორც სახასოს ნაწილს, „სახელმწიფო ხარჯი“ ედო.
ქავთარ II ტბელი
ქავთარ II ტბელი — ქართლის დიდი აზნაური X საუკუნის მეორე ნახევარში, სხვა აზნაურებთან ერთად იბრძოდა ქართლში აფხაზთა მეფისა და ტაო-კლარჯეთის ბაგრატიონთა ხელისუფლების დამკვიდრების წინააღმდეგ. X საუკუნის 80-იან წლებში მისი წინამძღვრობით ქართლის აზნაურებმა მოღრისთან ბრძოლა გაუმართეს დასავლეთ საქართველოდან ქართლში მომავალ ბაგრატ III-ს. ქართლის აზნაურები დამარცხდნენ, რის შემდეგაც ბაგრატ III-მ, როგორც ჩანს მკაცრად დასაჯა ქავთარ ტბელი და ჩამოართვა ყმა-მამულის ნაწილი. ტბელის შთამომავალი უნდა იყოს ქართლის ერისთავი ივანე აბაზასძე (XI საუკუნის 30-იანი წწ.).
საუფლისწულო
ლიტერატურა
კატეგორია:ძველი ქართული სამართალი კატეგორია:ფეოდალური საქართველო
ქავთარ II ტბელი
ლიტერატურა
კატეგორია:ქართველი დიდი ფეოდალები
ადლერი (მრავალმნიშვნელოვანი)
საკუთარი სახელი ადლერი შეიძლება აღნიშნავდეს ერთ-ერთ შემდეგ პიროვნებათაგანს:
ლეონიდე თალაკვაძე
ლეონიდე ბესარიონის ძე თალაკვაძე (დ. 21 იანვარი, 1916, თბილისი, — გ. 14 დეკემბერი, 1999, იქვე) — ქართველი სამხედრო ინჟინერი, სამოქალაქო ავიაციის მუშაკი.
დაამთავრა მოსკოვის სამხედრო-საავიაციო უმაღლესი სკოლა 1940 წელს და შემდეგ იქვე მუშაობდა პედაგოგად. ამავე დროს ასრულებდა საბრძოლო გაფრენებს. 1946 წლიდან მოღვაწეობა სამოქალაქო ავიაციაში. დაამთავრა ლენინგრადის საავიაციო აკადემიასთან არსებული კურსები (1964). 1970 წლიდან იყო მფრინავი-ინსტრუქტორი. ავია­ციაში ხანგრძლივი უავა­რიო ­საფრენოსნო მუ­შაობისა და საფრენოსნო კადრების მომზადებისათვის მიენიჭა საბჭოთა კავშირის დამსახურებული მფრინავის წოდება (1975).
რესურსები ინტერნეტში
კატეგორია:დაბადებული 21 იანვარი კატეგორია:დაბადებული 1916 კატეგორია:გარდაცვლილი 14 დეკემბერი კატეგორია:გარდაცვლილი 1999 კატეგორია:თბილისში დაბადებულები კატეგორია:ქართველი მფრინავები კატეგორია:ქართველები მეორე მსოფლიო ომში
ლი იკი
ლი იკი (ფსევდონიმი სონხო; 이익 ; დ. 18 ოქტომბერი, 1681 — გ. 17 დეკემბერი, 1763) — კორეელი მეცნიერი, სირჰაკფხას წარმომადგენელი. წარმოშობით სამეფო კარიდან იყო. დასავლეთ ევროპელი ბუნებისმეტყველების იდეების გავლენით გამოდიოდა ნეოკონფუციანელობის ფეოდალური იდეოლოგიის, ბუდისტური და დაოსური მისტიკის კრიტიკით. თავისი მსოფლმხედველობით უახლოვდება მატერიალიზმს, თუმცა მთლიანად არ ჩამოშორდა კონფუციანელობის სულიერი არსის ინტერპრეტაციას. ლი იკი აუცილებელი რეფორმების გატარების იდეით გამოდიოდა, რის გამოც მძაფრი კრიტიკის ქვეშ მოექცა. შეიმუშავა დემოკრატიული გარდაქმნების პროგრამა აგრარული მხარის მიმართებაში.
ავტორია ასამდე წიგნისა, რომლებიც გამოქვეყნდა XX საუკუნეში. მეტად მნიშვნელოვანი ნაშრომია: „სხვადასხვა საგნების დასკვნის შესახებ“ („სესოლ იუსონი“), რომელშიც მოცემულია ეთნოგრაფიული, ასტრონომიული და გეოგრაფიული ცნობები. ნეოკონფუციანელებისგან განსხვავებით, ლი იკი თვლიდა, რომ გეოგრაფია და მათემატიკა შესაძლებელია განიხილებოდეს როგორც აკადემიური დისციპლინები.
ლიტერატურა
კატეგორია:კორეელი ფილოსოფოსები
მამულია
საკუთარი სახელი მამულია შეიძლება აღნიშნავდეს ერთ-ერთს ჩამოთვლილთაგან:
კატეგორია:ქართული გვარები
ადიშჭალა
სქოლიო
კატეგორია:მესტიის მუნიციპალიტეტის მდინარეები კატეგორია:სამეგრელო-ზემო სვანეთის მხარის მდინარეები კატეგორია:ენგურის შენაკადები
იუნესკოს მსოფლიო მემკვიდრეობის ძეგლები პაკისტანში
2013 წლის მონაცემებით პაკისტანში იუნესკოს მსოფლიო კულტურული მემკვიდრეობის 6 ძეგლია. ეს არის მსოფლიო მემკვიდრეობის ძეგლების საერთო რაოდენობის (1052) 0,6 %. გარდა ამისა, 2013 წელს, პაკისტანში მდებარე 18 ძეგლი შეიტანეს იუნესკოს საცდელ სიაში. . პაკისტანმა მსოფლიო კულტურული და ბუნებრივი მემკვიდრეობის კონვენციის რატიფიცირება მოახდინა 1976 წლის 23 ივლისს.
ცხრილი
ცხრილში შეტანილია ძეგლები, იუნესკოს მიერ მსოფლიო მემკვიდრეობის სიაში დამატების თარიღის მიხედვით.
სქოლიო
კატეგორია:პაკისტანის კულტურა პაკისტანი *
სენტ-ლუისი
სენტ-ლუისი (Saint Louis) — ქალაქი აშშ-ში, მისურის შტატში. მდებარეობს შტატის აღმოსავლეთ ნაწილში, მდინარეების მისურისა და მისისიპის შესართავთან. სახელი დაარქვეს ფრანგმა კოლონიზატორებმა საფრანგეთის მეფე ლუი IX-ის პატივსაცემად.
ჭალე
მდებარეობს მდინარე ენგურის მარჯვენა ნაპირზე, აფხაზეთის ავტონომიური რესპუბლიკის ადმინისტრაციული საზღვრის სიახლოვეს. ზღვის დონიდან 240 მეტრზე, ქ. წალენჯიხიდან დაშორებულია 24 კილომეტრით, ქ. ჯვრიდან 6 კმ-ით. 2008 წ. რუსეთ-საქართველოს ომის პერიოდში სოფლის შესასვლელთან განლაგებული იყო რუსეთის საოკუპაციო ჯარების ბლოკ-საგუშაგო.
დემოგრაფია
2014 წლის აღწერის მონაცემებით სოფელში ცხოვრობს 900 ადამიანი.
სქოლიო
კატეგორია:წალენჯიხის მუნიციპალიტეტის სოფლები
განგუტის ბრძოლა
მინი| განგუტის ბრძოლა — საზღვაო ბრძოლა ნახევარკუნძულ განგუტთან (ხანკო) ჩრდილოეთის ომის (1700-1721) დროს, 1714 წლის 27 ივლისს (7 აგვისტო) რუსეთისა (99 მსუბუქი სკამპავია და მძიმე გალერა 15 ათასიანი დესანტით) და შვედეთის (15 სახაზო და 14 უფრო მცირე ხომალდი) ფლოტებს შორის, რომელშიც რუსეთის ფლოტმა პეტრე I-ის მეთაურობით პირველი დიდი გამარჯვება მოიპოვა შვედეთის ფლოტზე (შვედებმა დაკარგეს 10 ხომალდი და 950-მდე კაცი). ამ გამარჯვებამ უზრუნველყო პეტერბურგის უშიშროება შვედეთის ფლოტისა და ჯარებისაგან და რუსეთის არმიას გაუადვილა ფინეთის დაკავება.
ლიტერატურა
კატეგორია:რუსეთის ბრძოლები კატეგორია:შვედეთის ბრძოლები კატეგორია:XVIII საუკუნის ბრძოლები
1854
თარიღი უცნობია
*
ესტონური სამზარეულო
მინი|180px|ლეივასუპი ტრადიციული ესტონური სამზარეულო ძირითადად ხორცსა და კარტოფილზე იყო დაფუძნებული, ასევე ზღვისპირა და ტბისპირა ადგილებში თევზზეც. მაგრამ დღესდღეობით მასზე ზეგავლენას ბევრი სხვადასხვა ქვეყნის სამზარეულო ახდენს და აქ შეხვდებით როგორც საერთაშორისო კერძებს, ასევე მეზობელი ქვეყნების ტრადიციულ სამზარეულოებს. სკანდინავიურ, გერმანულ, რუსულ, ლატვიურ, ლიტვურ და სხვა ქვეყნების გასტრონომიებს ესტონური სამზარეულოს ჩამოყალიბებაში თავისი როლი აქვთ ნათამაშები. ყველაზე ტიპურ ესტონურ საკვებს ჭვავის პური, ღორის ხორცი, კარტოფილი და რძის პროდუქტები მიეკუთვნება. ესტონური კვების ჩვეულებები ისტორიულად წელიწადის დროებთან იყო დაკავშირებული.
ცივი კერძები
ტრადიციული ესტონური სამზარეულოს პირველი კერძი როგორც წესი ცივია. ეს არის კარტოფილის სალათთან ან როსოლიესთან ერთად მორთმეული სხვადასხვა მწნილები, ხორცეული და სოსისები. როსოლიე ეს არის პოპულარული ესტონური სალათი, რომელიც ჭარხლით, კიტრის მწნილით, კარტოფილითა და ქაშაყით მზადდება, შემდეგ კი ეს ყველაფერი მაიონეზთან ერთად ერევა ერთმანეთს. ზოგიერთი ესტონელი ამბობს რომ თუ სალათს არ აქვს ქაშაყი, მას არ შეიძლება როსოლიე ვუწოდოთ, დანარჩენები კი ამ საკითხს შედარებით მსუბუქად უყურებენ, რადგან დღესდღეობით სალათის ბევრი სახესხვაობა არსებობს, მათ შორის ვეგეტარიანულიც. ასევე საკმაოდ პოპულარულია პატარა ღვეზელები, რომლებსაც ესტონურად პირუკასი ეწოდება. ისინი ხორცის, კომბოსტოს, სტაფილოს, ბრინჯის და სხვა შიგთავსის გვხვდება და ხშირად ხორცის ნახარშის ბულიონთან ერთადაა მორთმეული სუფრასთან. ქაშაყი სხვა თევზებთან ერთად ესტონური "ცივი სუფრის" ხშირი წევრია. შებოლილი ან დამარინადებული გველთევზა და კიბო დელიკატესებად ითვლება, ისევე როგორც იმპორტირებული კიბორჩხალები და კრევეტები. ერთ-ერთ ესტონურ ეროვნულ კერძს რაიმი წარმოადგენს, რომელიც ბალტიის ზღვაში მობინადრე ჯუჯა ქაშაყია.
ამარტია სენი
ამარტია სენი (অমর্ত্য সেন; დ. 3 ნოემბერი, 1933, შანტინიკეტანი, ბრიტანეთის ინდოეთი) — ინდოელი ეკონომისტი. ნობელის პრემიის ლაურეატი ეკონომიკაში (1998), მნიშვნელოვანი წვლილი მიუძღვის ჰუმანური განვითარების თეორიის, კეთილდღეობის ეკონომიკის, სიღარიბის განმპირობებელი მექანიზმების კვლევასა და პოლიტიკურ ლიბერალიზმში. სწავლობდა კალკუტის უნივერსიტეტის პრეზიდენსი-კოლეჯსა და კემბრიჯის უნივერსიტეტში.
ესტონური სამზარეულო
პური
მინი|200px|ესტონური შავი ჭვავის პური, როგორც პაბში წასახემსებელი შავი ჭვავის პური თითქმის ყველა ესტონურ კერძს ახლავს თან. ესტონელები კვლავ აფასებენ თავიანთი შავი ჭვავის პურის ნაირსახეობებს.
ამარტია სენი
სქოლიო
კატეგორია:ინდოელი ეკონომისტები კატეგორია:დაბადებული 1933 კატეგორია:ნობელის პრემიის ლაურეატები ეკონომიკაში კატეგორია:დაბადებული 3 ნოემბერი კატეგორია:ნობელის პრემიის ლაურეატები ანბანის მიხედვით
ესტონური სამზარეულო
სასმელი
ტრადიციული სასმელი სახელად კალი, რომელიც რუსული კვასის მსგავსია, კვლავ იბრუნებს პოპულარობას. მოდუ - ძველად ფართოდ გავრცელებული თაფლის ფერმენტაციით მიღებული სასმელი, დღესდღეობით თითქმის სრულიად გამქრალია ესტონური სამზარეულოდან. სხვადასხვა წვენი ან უბრალოდ წყალი მთავარი არაალკოჰოლური სასმელებია. რაც შეეხება ალკოჰოლურს, ადგილობრივად მოხარშული ლუდი ესტონელებისთვის ნომერ პირველი არჩევანია საკვებთან მისაყოლებლად. მიუხედავად იმისა, რომ ღვინო ჯერ კიდევ არ არის ლუდზე პოპულარული, მისი მოხმარება უფრო და უფრო ხშირი ხდება. არსებობს ასევე სხვადასხვა ესტონური ღვინოები, რომლებიც ვაშლით ან კენკროვნებით მზადდება.
ასევე ფართოდ გამოიყენება რძე როგორც ბავშვებში, ისევე ზრდასრულებში. სხვა რძის პროდუქტებიდან აღსანიშნავია კეფირი, ჰაპუპიმი (ფერმენტირებული რძე) და დო.
ახალი ზელანდიის რეგიონები
ახალი ზელანდიის უმსხვილესი ადგილობრივი მმართველობის ორგანოა რეგიონი. ქვეყანაში სულ 16 რეგიონია. თერთმეტ მათგანს ადგილობრივი არჩეული საბჭო მართავს, ხუთს კი ტერიტორიული სამმართველო, რომელიც ასევე ითავსებს რეგიონული საბჭოს ფუნქციებს.
კასა-დე-კამპო
კასა დე კამპო (Casa de Campo) — უდიდესი ურბანული პარკი ცენტრალურ მადრიდში. წინათ ის სამეფო სანადირო მიწები იყო. მისი ფართობი 1,700 ჰექტარია.
რესურსები ინტერნეტში
კატეგორია:ესპანეთის პარკები კატეგორია:მადრიდი
გამაწბილებელი სასჯელი
გამაწბილებელი სასჯელი, დამნაშავის სახალხოდ შემარცხვენელი დასჯითი ღონისძიება ექსპლუატატორულ საზოგადოებაში. ასეთი სასჯელის ძირითადი მიზანია დამნაშავის ზნეობრივი დამცირება, მისი პატივისა და ღირსების შებრალვა (ფიზიკური ტანჯვას მეორეხარისხოვანი მნიშვნელობა ენიჭება). ფართოდ იყო გავრცელებული ძველ დროსა და შუა საუკუნეებში.
გამაწბილებელი სასჯელის ყველაზე ცნობილი სახეებია: სამარცხვინო ბოძთან დაყენება, ყველაზე გამობმული საბლით ქუჩა-ქუჩა ტარება, გაპარსვა, საჯაროდ სილის გარტყმა, ვირზე შესმა, მამაკაცის ქალის სამოსში გამოწყობა („სადედოთა შთაცუმა“). ფეოდალურ საქართველოში მძიმე საუპატიო სასჯელად ითვლებოდა სამხედრო და რაინდობის უფლების ჩამორთმევა — ლაშქართა შიგან არშეშვება. ქართველ მეფეებს მოღალატის მიმართ ასეთი გამაწბილებელი სასჯელი ჰქონდათ დაწესებული: დამნაშავეს თავზე ნაცარი უნდა დაეყარა და საჯაროდ ეთქვა:„ესემცა არს მისაგებელი ორგულთა მეფეთასა“. გამაწბილებელი სასჯელს მიმართავდნენ როგორც ძირითად, ისე დამატებით სასჯელადაც. გაბატონებული კლასის წარმომადგენლებს შეეძლოთ ფულადი ჯარიმის გადახდით თავიდან აეცილებინათ გამაწბილებელი სასჯელი.
ლიტერატურა
კატეგორია:ძველი ქართული სამართალი
ნიკოლოზ გოგოლი
upright|thumb|[[მკვდარი სულები (1842).]] ნიკოლოზ ვასილის ძე გოგოლი (Микола Васильович Гоголь, Никола́й Васи́льевич Го́голь; დ. 1 აპრილი [ ძვ. სტ. 20 მარტი], 1809 ან 31  მარტი [ ძვ. სტ. 19 მარტი] 1809 ან 2 აპრილი 1809 — გ. 4 მარტი [ ძვ. სტ. 21 თებერვალი] , 1852) — უკრაინელი-რუსი მწერალი. დაიბადა წვრილი მემამულის ოჯახში. სახელი წმინდა ნიკოლოზის სასწაულმოქმედი ხატის პატივსაცემად დაარქვეს.
ბიოგრაფია
გოგოლის წინაპრები მღვდლები იყვნენ, თუმცა მისმა პაპამ მიატოვა სასულიერო წოდება და კანცელარიის მოხელე გახდა.მიუხედავად ამისა, მათ ოჯახში მართლმადიდებლურ წეს-ჩვეულებებს მკაცრად იცავდნენ. გოგოლის მშობლებიც მორწმუნეები იყვნენ, ხუთ შვილსაც ამ რწმენით ზრდიდნენ, ამიტომ ქრისტიანული სარწმუნოება მწერლის ცცხოვრებასა და მის შემოქმედებას ერთ-ერთ ძირითად ლაიტმოტივად გასდევს.შეიძლება ითქვას, რომ გოგოლის მამამ ვალისმა ოჯახი „ღვთიური ძალით“ შექმნა: ახალგაზრდომაში მას ხილმა ჰქონდა — ეკლესიაში მარიამ ღვთისმშობელი გამოეცხადა, ხელი მის გვერდით მდგომი ქალიშვილისაკენ გაიწვდინა და უთხრა, რომ მისი ცოლი იქნებოდა. მალე მწერლის მამამ მშობლების მსგავსად, მხოლოდ საეკლესიო რიტუალებში მონაწილეობა არ ჰყოფნიდა და ადრეული ბავშვობიდან მოელოდა, რომ ღვთის რწმენა მის სულში რაღაც განსაკუთრებულ და ამოუცნობ ადგილს დაიკავებდა.
გოგოლმა მავშვობა მშობლიორ სოფელში გაატარა, ამიტომ უნრაინის ბუნების თვალწამრტაცი სურათები, მოხეტიალე კობზარების სიმღერები, მოხუცების ნაამბობი ზაპოროჟიელ კაზაკთა გმირობის შესახებ, დედის მიერ მოპოლილი ზღაპრები ღრმად აღიბეჭდა მომავალი მწერლის ცხოვრებაში.
გოგოლს ბავშვობიდანვე მრავალი უცნაურობა სჩვეოდა: ხელ-პირს იშვიათად იბანდა, სავარძელში იძინებდა და ფეხზე მდგომი წერდა.
1818 წელს გოგოლი მშობლებმა ძმასთან ერთად პოლტავის გიმნაზიაში მიაბარეს, ხოლო ორი წლის შემდეგ გადაიყვანეს ახლად გახსნილ ნეჟინის ლიცეუმში. სწორედ იქ დაიწყო მან წერა. თუმცა ამ პერიოდში ის ყველაზე მეტად თეატრალურმა ხელოვნებამ გაიტაცა; ხშირად მონაწილეობდა ლიცეუმის თეატრში გამართულ სპესტაკლებში; იყო მსახიობიც და მხატვარ-დეკორატორიც, რადგან კარგად ხატავდა, თუმცა იშვიათად; რაღაც პერიოდის განმავლობაში უცნაური აკვიატება ჰქონდა, ეგონა, მისი ნახატები რევოლუციას მოახდენდნენ, რომ თვითონ იქნებოდა ქვეყნის დაღუპვის მიზეზი.
სცენაზე კი ყველაზე უკეთ კომიკურ როლებს თამაშობდა. ამბობდნენ რომ გოგოლი სიცილის ოსტატი იყოო - მის გონებამახვილობაზე მთელი რუსეთი ხარხარებდა, დაწყებული ასოთამწყობებიდან დამთავრებული პუშკინით.
ლიცეუმის დამთავრების შემდეგ, 1828 წელს გოგოლი პეტერბურგში გაემგზავრა, იმედოვნებდა, რომ იქ დიდი ასპარეზი ელოდა; ის სახელმწიფო სამსახურში მოხვედრაზე ოცნებობდა, თუნცა პეტერბურგში ჩასულ მწერალს იმედები გაუცრუვდა — სატახტო ქალაქში ის ცივად მიიღეს. ამას თან ისიც დაერთო, რომ მცირე ხანს ფინანსური პრობლემებიც ჰქონდა, სამუშაოს ვერ შოულობდა, დარდის გასაქრობლად კი ისევ წერა დაიწყო, ძირითადად ლექსების.
1829 წლიდან მან შინდაგან საქმეთა სამინისტროს ერთ-ერთ დეპარტამენტში დაიწყო მუშსაობა. თუმცა კანცელარიაში ყოფნამ სახელმწიფო სამსახურისადმი ინტერესი დაუკარგა. სამაგიეროდ იქ მდიდარი მასალა მოაგოვა თავისი მოთხრობებისა და პიესებისათვის. საბოლოოდ მან ჩინოვნიკობა მიატოვა და ლიტერატურული მოღვაწეობა დაიწყო.
1829 წელს გამოსცა პოემა „ჰანც კიუხელჰარტენი“, თუმცა კრიტიკამ უცნობი მწერლის ნამუშევარი დაიწუნა. ჟურნალებში გოგოლზე დამამცირებელი რეცენზიები დაბეჭდეს. ამით შეურაცმყოფილმა ავტორმა წიგნის ყველა ეგზემპლარი უკან დაიბრუნა და დაწვა. შემდეგ კი მოულოდნელად საზღვარგარეთ გაემგზავრა.
სასიყვარულო ისტორიები
upright|thumb|სახლი სადაც გოგოლი გარდაიცვალა ([[1852), მოსკოვში.]] upright|thumb|ნიკოლოზ გოგოლი ([[1841).]] გოგოლის პირადი ცხოვრების შესახებ ბევრი არაფერია ცნობილი, არსებობს ვარაუდები, თუმცა დამადასტურებელი ფაქტები არაა. ფაქტობრივად, მას პირადი ცხოვრება არც ჰქონდა და თუ რაიმე გრძნობა ჰქონდა მას გულში იკლავდა. მთელი სიცოცხლე საშინელი დეპრესია სტანჟავდა. როგორც ამბობენ ამის მიზეზი მისი განდიდების მანია და სექსუალური ნერვოზი იყო — ქალებთან ურთიერთობას გაურბოდა, მათ წინაშე არ იყო გულწფელი და თვალთმაქცობდა. თითქმის ყოველთვის ცალმხრივი სიყვარულის მსხვერპლი იყო და ამან საშინლად დააკომპლექსა. ვარაუდობენ რომ საზღვარგარეთაც ასე მოულოდნელად იმიტომ წავიდა, რომ სიყვარულს გაექცა. თუმცა ეს ვარაუდია, რომლის ერთადერთი მტკიცებულება წერილია, რომელიც გოგოლმა დედას მიწერა, სადაც ვიღაც ქალზე ესაუბრება, თუმცა მის ვინაობას არ უმხელს: „ო, ღვთის გულისთვის, არ გეტყვი მის სახელს; ის ძალიან, ძალიან ლამაზია...“
ლიტერატურათმცოდნე შენროკის ვარაუდით ეს ანა ვიელგორსკაია იყო: პეტერბურგში ახლადჩასული მწერალი დაუახლოვდა ვიელგორსკების ოჯახის უმცროს ქალიშვილს, ანას. სავარაუდოდ მას სიყვარულში გამოუტყდა, თუმცა ანამ ის უარყო.
უცხოეთიდან დაბრუნება
უცხოეთიდან დაბრუნებულმა გოგოლიმ სულიერად ძალები მოიკრიბა და უკრაინული მოთხრობების წერას შეუდგა. გოგოლი ამ მოთხრობებზე დიდი გატაცებით მუშაობდა, რადგან მასალა მისთვის ნაცნობი და საყვარელი იყო. ეს მოთხრობები 1831 წელს საზოგადოებამ ჟურნალ „ოტეჩეტვენნიე ზაპისკის“ ფურცლებიდან გაიცნო. მკითხველმა ის კარგად მიიღო და დამწყებ მწერალს სახელიც მოუხვეჭა, იმავე წელს გოგოლი პუშკინს დაუახლოვდა, რომელმაც ალღო აუღო მის ნიჭს და გეზი მისცა მის შემოქმედბას.
1831 წელს გოგოლმა უკრაინული მოთხრობების პირველი კრებული „საღამოები დიკანის მახლობლად, ხუტორში“.. ამას მოჰყვა მოთხრობების მეორე კრებული „მირგოროდი“, რომელიც ორ ნაწილად დაბეჭდა, პირველ ნაწილში შევიდა მოთხრობები „ძველი დროის მემამულენი“ და „ტარას ბულბა“, სოლო მეორეში „ვიი“ და „ამბავი იმისა, თუ რაზე მოუვიდა ჩხუბი ივან ივანოვიჩს ივან ნიკიფოროვიჩთან“. „ტარას ბულბაში“ მწერალმა აღწერა ბრძოლა რომელსაც აწარმოებდა უნრაინელი ხალხი ზაპოროჟიელი კაზაკების მეთაურობით უცხოელი დამპყრობლების წინააღმდეგ XVI - XVII საუკუნეებში.
ლეგენდები
არსებობს ასეთი ლეგენდა - 1931 წელს საბჭოთა ხელისუფლების გადაწყვეტილებით დანიელას მონასტერი, რომლის მახლობლადაც გოგოლი იყო დაკრძალული, არასრულწლოვანთა კოლონიად უნდა გადაეკეთებინათ. გოგოლის ნეშტი კი გადაწყვიტეს მოსკოვში, სხვა ადგილას გადაესვენებინათ. ამ დროს აღმოჩნდა, რომ მწერლის კუბოს მთელი შიგნეულობა გამობრდღვნილი ჰქონდა, ხოლო თავის ქალა გვერდზე გადმობრუნებული იყო. ერთ-ერთი ვარაუდით მას ლითარგიული ძილით ჩაეძინა.
სქოლიო
კატეგორია:დაბადებული 1 აპრილი კატეგორია:დაბადებული 1809 კატეგორია:გარდაცვლილი 4 მარტი კატეგორია:გარდაცვლილი 1852 კატეგორია:რუსი მწერლები კატეგორია:უკრაინელი მწერლები კატეგორია:ნიკოლოზ გოგოლი კატეგორია:რუსი მამაკაცი დრამატურგები კატეგორია:რუსი მამაკაცი რომანისტები კატეგორია:სანქტ-პეტერბურგის სახელმწიფო უნივერსიტეტის კურსდამთავრებულები კატეგორია:XIX საუკუნის რუსი მწერლები
ადმირალი (მრავალმნიშვნელოვანი)
ტერმინი ადმირალი შეიძლება აღნიშნავდეს:
იპოლიტე ბახტაძე
იპოლიტე ლუკას ძე ბახტაძე (დ. 1893, ხონი, — გ. 25 ივნისი, 1937) — ქართველი ბოლშევიკი, საბჭოთა მოხელე.
1914 წლიდან იყო რუსეთის სოციალ-დემოკრატიული მუშათა (ბოლშევიკური) პარტიის წევრი. აქტიურად მონაწილეობდა საქართველოს სახელმწიფოს წინააღმდეგ ბოლშევიკების მიერ მოწყობილ ამბოხებებში ლეჩხუმის და სენაკის მაზრებში 1918-1919 წლებში, რის გამოც დააპატიმრეს. 1920 წელს რუსეთ-საქართველოს მოსკოვის საზავო ხელშეკრულების საფუძველზე გაათავისუფლეს. იყო გაზეთ „კომუნისტის“ რედაქციის წევრი, საბჭოთა ოკუპაციის შემდეგ — ბათუმის რევოლუციური კომიტეტის წევრი, საქართველოს სსრ წითელგვარდიელთა და წითელპარტიზანელთა საზოგადოების თავმჯდომარის მოადგილე. 1937 წლის იანვარში დააპატიმრეს „კონტრრევოლუციური ტროცკისტული ორგანიზაციის“ წევრობის ბრალდებით და მოგვიანებით დახვრიტეს. რეაბილიტირებულია 1957 წელს.
რესურსები ინტერნეტში
კატეგორია:დაბადებული 1893 კატეგორია:ხონში დაბადებულები კატეგორია:გარდაცვლილი 25 ივნისი კატეგორია:გარდაცვლილი 1937 კატეგორია:ქართველი ბოლშევიკები კატეგორია:საბჭოთა კავშირის რეპრესიების მსხვერპლნი საქართველოში კატეგორია:ბახტაძეები
მეხუთე კოლონა
მეხუთე კოლონა — ადამიანთა ჯგუფი, რომელიც სახელმწიფოს ან ხალხის რაიმე გაერთიანებას უთხრის ძირს მტრის, მოწინააღმდეგის სასარგებლოდ. მეხუთე კოლონის მოქმედება შეიძლება იყოს ღია ან ფარული. მეხუთე კოლონის წევრები შეიძლება ფარულად, საიდუმლოდ მოემზადონ და ღიად გაერთიანდნენ კრიტიკულ მომენტში, მოწინააღმდეგის სამხედრო შეტევისას ან მისი სხვა, რაიმე აქტიური ქმედებისას. მეხუთე კოლონის ფარული მოქმედებები შეიძლება გამოიხატოს საბოტაჟის აქტებში, დეზინფორმაციის გავრცელებაში, შპიონაჟში და ა.შ. მეხუთე კოლონა შეიძლება მოქმედებდეს მოწინააღმდეგესთან კოორდინირებულად, იმართებოდეს მის მიერ, მაგრამ შეიძლება მოქმედებდეს დამოუკიდებლად, საკუთარი შეხედულებისამებრ ირჩევდეს სამიზნეს, თავდასხმის ფორმას და დროს. მეხუთე კოლონის წევრები შეიძლება იყვნენ, როგორც აშკარად, შეგნებით, სრულიად გაცნობიერებული მიზნების და მოტივაციის მქონე პირები, ასევე პირები, რომლებიც განსხვავებულ შეხედულებათა გამო, საზოგადოებაში მიმდინარე პროცესების მიმართ პროტესტის გამო, მისი, როგორც პიროვნების მარგინალიზაციის და სხვა მიზეზთა გამო, შეუგნებლად მოქმედებს მოწინააღმდეგის სასარგებლოდ.
მეხუთე კოლონა არ არის მოწინააღმდეგის ჯაშუშური ქსელი, თუმცა შეიძლება იმართებოდეს და ხალისდებოდეს მის მიერ.
ტერმინის წარმოშობა
ტერმინი „მეხუთე კოლონა“ პირველად 1936 წელს, ესპანეთის სამოქალაქო ომის დროს გამოიყენეს. მადრიდის ალყის დროს, მეამბოხეების გენერალმა, ემილიო მოლამ განაცხადა, რომ მის ოთხ კოლონას, რომელიც მადრიდისკენ მიემართებოდა, შეტევის დროს, შეუერთდებოდა  თვითონ მადრიდში მყოფი „მეხუთე კოლონა“. ის ქალაქის შიგნიდან დაარტყამდა რესპუბლიკურ მთავრობას.
ეს ტერმინი, იმ დროს ფართოდ გამოიყენებოდა ესპანეთში, ხოლო მის დამკვიდრებას საერთაშორისო ლექსიკონში ხელი შეუწყო ერნესტ ჰემინგუეიმ, რომელმაც 1938 წელს, ესპანეთში განვითარებულ მოვლენათა ცხელ კვალზე დაწერა პიესა მეხუთე კოლონა, სადაც აღწერილი იყო რესპუბლიკელების კონტრდაზვერვის ბრძოლა ჯაშუშების წინააღმდეგ.
ტერმინის გამოყენება
1930 წლების ბოლოს, როცა ამერიკის შეერთებული შტატების ჩაბმა, ევროპაში მიმდინარე ომში, სულ უფრო მოსალოდნელი ხდებოდა, ხშირი იყო პრესაში მეხუთე კოლონის მოხსენიება აშშ-ს საზღვრებს შიგნით. 1940 წელს ჟურნალმა LIFE, ივნისის გამოშვებაში, ფოტოსურათების მთელი სერია მიუძღვნა „ნაცისტების მეხუთე კოლონის გამოვლინების ნიშნებს“. 1940 წელს, საფრანგეთის მოულოდნელად სწრაფი დაცემა, ქვეყნის შიდა სისუსტეების და პროგერმანული მეხუთე კოლონის არსებობის აქტიური განხილვის საფუძველი გახდა ევროპის ქვეყნებში და აშშ-ში. 1940 წლის ივნისში, უინსტონ ჩერჩილმა, თავის გამოსვლაში თემთა პალატის წინაშე განაცხადა, რომ „პარლამენტმა მას მიანიჭა უფლებამოსილება, ძლიერი ხელით ჩაახშოს მეხუთე კოლონის მოქმედებები“.
ინგლისელები ამ ტერმინს იყენებდნენ ნაცისტთა იმ ჯგუფის აღსანიშნავად, რომლებიც მოქმედებდნენ მეორე მსოფლიო ომის წლებში.
მეორე მსოფლიო ომის მიმდინარეობისას აშშ–ის პრეზიდენტმა ფრანკლინ დელანო რუზველტმა ეს ტერმინი არაოფიციალური საუბრისას გამოიყენა. ამერიკის საგარეო დაზვერვის უფროსმა უილიამ დონოვანმა მას განუცხადა, რომ ნაცისტებს შეეძლოთ დაყრდნობოდნენ შეერთებულ შტატებში არსებულ გერმანულ თემს, რომლის რიცხოვნობაც რამდენიმე მილიონს შეადგენდა, ხოლო რუზველტმა ახსენა „მეხუთე კოლონა“, რომელიც ღალატობს სამშობლოს, ხოლო სამშობლო ღალატის აღსაკვეთად მზად არ არის.
ინგლისელი ისტორიკოსი ჯონ ფულერი წიგნში „მეორე მსოფლიო ომი“ აღნიშნავს, რომ გერმანელებმა უაღრესად უხეში შეცდომა დაუშვეს რუსეთის რეზერვების შეფასებისას; გერმანიის სადაზვერვო სამსახურს „მეხუთე კოლონის“ იმედი გაუმტყუნდა. მისივე თქმით, მართალია, რუსეთში უკმაყოფილოები არსებობდნენ, მაგრამ „მეხუთე კოლონა“ არ არსებობდა.
ლიტერატურა
კატეგორია:პოლიტიკური ტერმინები
ღამე შორენასთან
ღამე შორენასთან — შორენა ბეგაშვილის ეროტიკული შინაარსის შოუ იმედის არხზე. პირველად ეთერში გავიდა 2009 წლის ბოლოს.
პირველივე გადაცემის შემდეგ იმედის გარშემო სკანდალი ატყდა. საზოგადოების დიდმა ნაწილმა მხარი არ დაუჭირა ასეთი გადაცემის არსებობას. გააქტიურდნენ სასულიერო პირები (არა მხოლოდ მღვდლები), სხვადასხვა ორგანიზაციები. შოუს ტრანსლირება არ შეწყდა. ამასთან, როგორც აცხადებდა იმედის გენერალური დირექტორი, ის გახდა უფრო საინტერესო და მრავალმხრივი.
უფრო დიდი კონფლიქტი ატყდა იმ გადაცემის შემდეგ, როდესაც თემა შეეხო ქალწულობას. არასამთავრობო „მართლმადიდებელ მშობელთა კავშირი“ სასამართლოს მიმართა მოთხოვნით, დაეხურათ ეს პროექტი. შოუს კრიტიკა ასევე ქართული მასმედიის მხრიდანაც მოხდა.
2010 წელს გადაცემის ტრანსლირება შეჩერდა.
სქოლიო
კატეგორია:საქართველოს ტელეგადაცემები კატეგორია:იმედი (ტელეკომპანია)
არნოლდ მორიცი
პაულ ჰაინრიხ არნოლდ მორიცი (რუსეთში არნოლდ თეოდორეს ძედ წოდებული; დ. 28 აგვისტო, 1821 — გ. 8 მაისი, 1902, დერპტი) — გერმანელი ასტრონომი, მეტეოროლოგი და მაგნიტოლოგი.
ბიოგრაფია
არნოლდ მორიცი დაიბადა 1821 წლის 28 აგვისტოს, პასტორის ოჯახში, დღევანდელი ესტონეთის მიწაზე. მორიცმა ბავშვობაც და ახალგაზრდობაც ესტონეთში გაატარა. ცოლად მან ინფატერიის გენერლის, დასავლეთ ციმბირის გენერალ-გუბერნატორის გუსტავ-კრისტოფ ჰასფორდის (1794-1874) ქალიშვილი კაროლინა ჰასფორდი მოიყვანა. 1841 წლიდან არნოლდ მორიცი დერპტის უნივერსიტეტში სწავლობდა, 1846 წელს კი ფილოსოფიის ფაკულტეტის კანდიდატი გახდა. 1847 წლიდან ის დერპტის უნივერსიტეტში მუშაობდა, მოგვიანებით კი პარიზში, ცნობილი ასტრონომის ურბენ ლევერიეს (1811-1877) და ფიზიკოსისსა და ქიმიკოსის ანრი რენიოს (1810-1878) ხელმძღვანელობით მუშაობდა.
1848-1852 წლებში მორიცი პულკოვოს ობსერვატორიაში, ცნობილი ასტრონომისა და გეოდეზისტის აკადემიკოს ფრიდრიხ გეორგ ვილჰელმ სტრუვეს (1793-1864) უშუალო ხელმძღვანელობით მუშაობდა. პულკოვოს ობსერვატრიაში მუშაობისას მორიცი მრავალი საპასუხისმგებლო სამუშაოს პარალელურად კავკასიური სადგურების მონაცემების შემოწმებასაც უნდებოდა.
მორიცი თბილისში 1847-1849 წელს ჩამოდის და მაგნიტურ ობსერვატორიაში დამკვირვებლად იწყებს მუშაობას. 1850 წელსა. მორიცმა კავკასიის ტრიანგულაციის უფროსის იოსებ ხოძკოს თაოსნობით შემდგარ ექსპედიციაში მიიღო მონაწილეობა და ექსპედიციის სხვა წევრებთან ერთად დიდი არარატის მწვერვალიც დაიპყრო.
საკმარი (ბაშკირეთი)
2010 წლის მონაცემებით სოფელში ცხოვრობს 472 ადამიანი. რაიონულ ცენტრ ბაიმაკიდან დაშორებულია 45 კილომეტრით. უახლოესი რკინიგზის სადგურია სიბაი, რომელიც დაშორებულია 85 კმ-ით.
2002 წლის აღწერის მიხედვით მოსახლეობის უმრავლესობას ბაშკირები შეადგენენ (90 %).
არნოლდ მორიცი
ბიოგრაფია
1858 წელს დიდი არარატის მთაზე ხოძკოსა და მორიცის კიდევ ერთი ერთობლივი ასვლა შედგა, რომლის მიზანი მხოლოდ გეოდეზიური კვლევა იყო. მორიცი ამჯერადაც ახერხებს მეტეოროლოგიური დაკვირვებების წარმოებას და დიდი არარატის მწვერვალზე ამავალი ექსპედიციის განმავლობაში წარმოებულ დაკვირვებებს ერთიან ცხრილში უყრის თავს, რასაც 1861 წლის 5 ივლისს თბილისში აქვეყნებს.
1858 წელს მორიცი თბილისიდან იენის უნივერსიტეტში გაემგზავრა ფილოსოფიაში სადოქტორო დისერტაციის დასაცავად. 1860 წელს ინჟინერ ლემკულსა და არქიტექტორ სიმონსონთან ერთად, საფუძველს უყრის კუკიის ობსერვატორიის მშენებლობას.
1867 წლიდან თბილისის მაგნიტურ-მეტეოროლოგიურ ობსერვატორიას ფიზიკური უწოდეს და დირექტორად ისევ არნოლდ მორიცი დანიშნეს. მაგნიტურ-მეტეოროლოგიური ობსერვატორიის დირექტორი არნოლდ მორიცი კარის მრჩეველი იყო, 1867 წელს კი კოლეგიის მრჩევლის წოდებაც მიიღო.
არნოლდ მორიცმა თბილისი 1878-1879 წლებში დატოვა და სამშობლოში დერპტში დაფუძნდა სადაც იგი 1902 წლის 8 მაისს გარდაცვალებამდე ნაყოფიერ სამეცნიერო მოღვაწეობას ეწეოდა.
სქოლიო
კატეგორია:გერმანელი ასტრონომები კატეგორია:დაბადებული 1821 კატეგორია:დაბადებული 28 აგვისტო კატეგორია:გარდაცვლილი 1902 კატეგორია:გარდაცვლილი 8 მაისი
ლენდ-ლიზი
thumb|პრეზიდენტი [[ფრანკლინ დელანო რუზველტი ხელს აწერს კანონს ლენდ–ლიზის შესახებ.]] ლენდ–ლიზი (ინგლ. lend — გასესხება და lease — იჯარით გაცემა) — სახელმწიფო პროგრამა, რომლის ფარგლებშიც ამერიკის შეერთებული შტატები ამარაგებდა მოკავშირეებს (გაერთიანებულ სამეფოს, საბჭოთა კავშირს, ჩინეთს, საფრანგეთსა და სხვ.) დიდი რაოდენობით შეიარაღებით, საბრძოლო მასალით, სამედიცინო საშუალებებით, სურსათითა და სტრატეგიული ნედლეულით, რომელმაც გადამწყვეტი როლი შეასრულა მოკავშირეების მეორე მსოფლიო ომში გამარჯვებაში.
სანაცვლოდ, ბრიტანეთისაგან შტატებმა მიიღო სამხედრო ბაზები ნიუფაუნდლენდში, ბერმუდის კუნძულებსა და კარიბის ზღვაში. პროგრამა დაიწყო 1941 წლის მარტში, ომის დაწყებიდან 18 თვის შემდეგ.
პროგრამის ფარგლებში ამერიკამ გასცა 50.1 მილიარდი დოლარის (2022 წლის ფასებით, დაახლოებით 700 მილიარდის ეკვივალენტი) ღირებულების დახმარება: 31.4 მილიარდი ბრიტანეთს, 11.3 მილიარდი საბჭოთა კავშირს, 3.2 მილიარდი საფრანგეთს და 1.6 მილიარდი ჩინეთს. საპირისპიროდ ლენდ–ლიზმა (მოკავშირეთა მიერ აშშ–სთვის გაწეული დახმარება) შეადგინა 7.8 მილიარდი დოლარი, აქედან 6.8 მილიარდი მოდის ბრიტანეთსა და თანამეგობრობის ქვეყნებზე.
ლენდ-ლიზმა გადამწყვეტი როლი შეასრულა მოკავშირეების მეორე მსოფლიო ომში გამარჯვებაში. 1943 წლის თეირანის კონფერენციის დროს უინსტონ ჩერჩილის იუბილეს აღსანიშნავად გამართული საზეიმო ვახშმის დროს სტალინმა წარმოთქვა სადღეგრძელო, რომელშიც აშშ-ს „მანქანების ქვეყანა“ უწოდა და განაცხადა, რომ „ამ მანქანების გარეშე, რომლებიც ლენდ-ლიზით მოგვაწოდეთ, ამ ომს წავაგებდით“.
რესურსები ინტერნეტში
კატეგორია:მეორე მსოფლიო ომი კატეგორია:1939 წელი საერთაშორისო ურთიერთობებში
ბაწარის სახელმწიფო ნაკრძალი
ბაწარის სახელმწიფო ნაკრძალი — სახელმწიფო ნაკრძალი ახმეტის მუნიციპალიტეტში, მდინარე ალაზნის მარჯვენა მხარეს, მდინარე ბაწარის ხეობაში. შედის ბაწარა-ბაბანეურის დაცული ტერიტორიების შემადგენლობაში. დაარსებულია 1935 წელს. ფართობი 3036 ჰა. ნაკრძალში დაცულია რელიქტური ჯიშის - ურთხელის ხელუხლებელი კორომები, რომლითაც დიდი სამეცნიერო ღირებულება აქვს. გარდა წმინდა კორომებისა, ურთხელი შერეულია წიფლნარში. ტყეში შერეულია აგრეთვე ნეკერჩხალი, იფანი, ცაცხვი და სხვა: ნაკრძალში ტყე კარგადაა დაცული, რაც იმის შედეგიცაა, რომ ადგილობრივ მოსახლეობას ურთხელი წმინდა, ანგელოზის ხედ მიაჩნდა. ბაწარის სახელმწიფო ნაკრძალში ძუძუმწოვრებიდან გვხვდება შველი, კვერნა, წავი, დათვი, მაჩვი, არჩვი და სხვა, ფრინველებიდან - ორბი, არწივი, შაშვი, როჭო და სხვა.
ბაწარის სახელმწიფო ნაკრძალი მდებარეობს მდ. ბაწარის ხეობაში, სოფ. ბირკინიანიდან 1,5კმ-ზე. ნაკრძალს დასავლეთიდან ესაზღვრება წოვათის ქედი, მდ. ილტოს ხეობა, სამხრეთიდან – მდ. დიდი ველტეხისა და მდ. ბაწარის წყალგამყოფი კეხურისგორის ქედი, აღმოსავლეთიდან – წინაგორის ქედი, რომელიც მდ. ალაზანს ებჯინება, ჩრდილოეთიდან – საქისტოს მთა და მისი მიმდებარე მთის მასივი.
ამჟამად ბაწარა-ბაბანაურის ტყეში არსებულ უთხოვარის კორომს გერმანელი სპეციალისტები სწავლობენ. მათი დასკვნის შემდეგ, სავარაუდოდ, იუნესკო ბაწარა-ბაბანაურის ტყეს მსოფლიო მემკვიდრეობის ნუსხაში შეიტანს.
სქოლიო
კატეგორია:კახეთის მხარის ნაკრძალები
ადლი
ადლი — სიგრძის საზომი ერთეული ძველ საქართველოში. უდრიდა ორ წყრთას. ქართულ წერილობით წყაროებში იხსენიება XVI საუკუნიდან. საქართველოს რუსეთთან შეერთების შემდეგ რუსულმა არშინმა თანდათანობით შეზღუდა ადლის ხმარების სფერო. ადლი, არშინთან ერთად, იხმარებოდა მეტრული სისტემის შემოღებამდე. დაახლოებით 101,15 სმ უდრიდა.
ლიტერატურა
კატეგორია:სიგრძის საზომი ერთეულები
ტეხურიშდუდი
ტეხურიშდუდი — მთა საქართველოში, სამეგრელო-ზემო სვანეთის მხარეში, მარტვილის მუნიციპალიტეტში. მდებარეობს ეგრისის ქედზე, მდინარეების ჩეგოლისა (სამარჭიხოლოს მარცხენა შენაკადი) და ტეხურის (რიონის მარჯვენა შენაკადი) სათავეებთან. სიმაღლე 3002 მ. ტეხურიშდუდი კონუსური მოყვნილობისაა. მთის მიდამოები აგებულია იურული თიხაფიქლებით, ქვიშაქვებით, პორფირიტებით. კალთები შემოსილია ალპური მდელოებით.
ლიტერატურა
კატეგორია:სამეგრელო-ზემო სვანეთის მხარის მთები
სოციალ-დემოკრატი
„სოციალ-დემოკრატი“ — ქართული არალეგალური ჟურნალი. კავკასიის სოციალ-დემოკრატთა მუშათა ორგანიზაციების ორგანო. გამოდიოდა თბილისში 1905 წელს. გამოიცა 6 ნომერი. აშუქებდა კავკასიის მუშათა მოძრაობის აქტუალურ საკითხებს. „სოციალ-დემოკრატის“ შემდეგ გამოიცა ლეგალური გაზეთი „სხივი“.
ლიტერატურა
კატეგორია:საქართველოს ჟურნალები კატეგორია:ქართულენოვანი ჟურნალები
Barneys New York
მინი|კომპანიის ლოგო ბარნის ნიუ იორკი (Barneys New York) — 1932 წელს დაარსებული ამერიკული უნივერმაღების ქსელი. მისი სათავო ოფისი ნიუ-იორკში მდებარეობს. უნივერსმაღში იყიდება ისეთი დიზაინერების ტანსაცმელი, როგორებიცაა ჯორჯო არმანი, მანოლო ბლანიკი, ფენდი, ჟივანში, მარკ ჯეკობსი, პრადა, ჯილ სანდერი, დაიან ფონ ფურშტენბერგი და ერმენეჯილდო ძენია.
რესურსები ინტერნეტში
კატეგორია:1923 წელს დაარსებული კომპანიები კატეგორია:აშშ-ის უნივერმაღები
ბოვერის თეატრი
მინი|250პქ|ბოვერის თეატრი ბოვერის თეატრი იყო თეატრი ბოვერიში, ნიუ–იორკში. გაიხსნა 1826 წლის 22ოქტომბერს. ყველაზე წარმატებული პერიოდი ჰქონდა 1830–1840–იან წლებში. 1850–იან წლებში თეატრის აუდიენციის ძირითად ნაწილს შეადგენდნენ ირლანდიელი, გერმანელი და ჩინელი იმიგრანტები. თეატრი 5-ჯერ დაიწვა 17 წლის განმავლობაში. 1929 წლის ხანძარმა ბოვერის თეატრი საბოლოოდ გაანადგურა.
გაპარსვა
ლიტერატურა
კატეგორია:ძველი ქართული სამართალი
სემიონოვსკოე (ბაშკირეთი)
სემიონოვსკოე  (Семеновка) — სოფელი რუსეთის ფედერაციაში, ბაშკირეთის რესპუბლიკის ბაიმაკის რაიონში.
2010 წლის მონაცემებით სოფელში ცხოვრობს 276 ადამიანი. რაიონულ ცენტრ ბაიმაკიდან დაშორებულია 10 კილომეტრით. უახლოესი რკინიგზის სადგურია სიბაი, რომელიც დაშორებულია 51 კმ-ით.
2002 წლის აღწერის მიხედვით მოსახლეობის უმრავლესობას ბაშკირები შეადგენენ (89%).
სქოლიო
კატეგორია:ბაიმაკის რაიონის სოფლები
პართული დრაქმა
thumb|არშაკის დროის მონეტები პართული დრაქმა, ძვ. წ. III — ახ. წ. III საუკუნეების პართიის სამეფოში მოჭრილი ვერცხლის მონეტები. შუბლზე გამოსახულია პართიის მეფის დიადემიანი ბიუსტი (ზოგი მათგანი, შესაძლებელია, პორტრეტულიც იყოს); ზურგზე — მარჯვნივ მიმართული, ომფალოსზე ან ტახტზე მჯდომარე დინასტიის დამაარსებლის არშაკის სქემატური გამოსახულება მოზიდული მშვილდისრით. მრავალსტრიქონიანი ბერძნული ზედწერილით გადმოცემულია არშაკის სახელი და ვრცელი ტიტულატურა.
პართული დრაქმის წონა იცვლებოდა ეპოქების მიხედვით (იყო 4 გ-ზე მეტი და 3 გ-ზე ნაკლები). ძვ. წ. I ს. — ახ. წ. I საუკუნეში. პართული დრაქმა ფართოდ იყო გავრცელებული აღმოსავლეთ საქართველოს ტერიტორიაზე, განსაკუთრებით კი მცხეთასა და მის მიმდებარე რაიონებში.
ლიტერატურა
კატეგორია:მონეტები კატეგორია:პართია
ალჟირი 1992 წლის ზაფხულის ოლიმპიურ თამაშებზე
ალჟირმა ზაფხულის ოლიმპიურ თამაშებზე მეშვიდედ 1992 წელს, ესპანეთის ქალაქ ბარსელონაში იასპარეზა. ამ თამაშებზე მათ პირველად მოიპოვეს ოქროს მედალი.
რესურსები ინტერნეტში
კატეგორია:ქვეყნები 1992 წლის ზაფხულის ოლიმპიურ თამაშებზე კატეგორია:ალჟირი ზაფხულის ოლიმპიურ თამაშებზე კატეგორია:აფრიკის ქვეყნები ზაფხულის ოლიმპიურ თამაშებზე
ცალმაგი
ცალმაგი ან ცალგმილი — ხეობის ტიპის მყინვარი საქართველოში, სამეგრელო-ზემო სვანეთის მხარეში, მესტიის მუნიციპალიტეტში. მდებარეობს ცალგმილის ქედის აღმოსავლეთ კალთაზე, მდინარე ენგურის მარჯვენა შენაკადის — დოლრის აუზში. სიგრძე 2,5 კმ, ფართობი 2,8 კმ. ცალმაგი საზრდოობს მწვერვალ ცალგმილის კალთებიდან ჩამონადენი მყინვარული ნაკადებით. ცალმაგის მყინვარიდან გამოედინება მდინარე ქვიში.
ლიტერატურა
კატეგორია:სამეგრელო-ზემო სვანეთის მხარის მყინვარები
ილია მამულია
ილია (ილიკო) დიმიტრის ძე მამულია (დ. 1890, სოფ. ფოცხო, ახლანდ. სენაკის მუნიციპალიტეტი, — გ. 12 ივლისი, 1937) — ქართველი ბოლშევიკი პოლიტიკოსი, ჯანმრთელობის დაცვის საქმის ორგანიზატორი.
1905 წლიდან იყო რუსეთის სოციალ-დემოკრატიული მუშათა (ბოლშევიკური) პარტიის წევრი. მონაწილეობდა რევოლუციურ მოძრაობაში ჯერ კიდევ ქუთაისის გიმნაზიაში სწავლის პერიოდში. დაამთავრა ხარკოვის უნივერსიტეტის სამედიცინო ფაკულტეტი (1915). პირველი მსოფლიო ომის წლებში გაწვეული იყო ჯარში, მსახურობდა ექიმად. დემობილიზაციის შემდეგ დაბრუნდა საქართველოს რესპუბლიკის ჯარში, საიდანაც მალე დაითხოვეს. 1921 წელს საქართველოს გასაბჭოების შემდეგ მსახურობდა ფოსტა-ტელეგრაფის კომისრად, შემდეგ სხვადასხვა დროს იყო თბილისის აღმასკომის ჯანმრთელობის განყოფილების გამგე, რესპუბლიკის ჯანდაცვის სახალხო კომისრის მოადგილე და საკურორტო სამმართველოს უფროსი, საქართველოს სსრ მედმუშაკთა კავშირის თავმჯდომარე, წითელი ჯვრის საზოგადოების თავმჯდომარე. 1937 წლის რეპრესიების დროს დააპატიმრეს და „მემარჯვენე ორგანიზაციის“ წევრობის ბრალდებით დახვრიტეს. რეაბილიტირებულია 1957 წელს.
რესურსები ინტერნეტში
კატეგორია:დაბადებული 1890 კატეგორია:გარდაცვლილი 12 ივლისი კატეგორია:გარდაცვლილი 1937 კატეგორია:სენაკის მუნიციპალიტეტში დაბადებულები კატეგორია:ქართველი ბოლშევიკები კატეგორია:ქართველი ექიმები კატეგორია:საბჭოთა კავშირის რეპრესიების მსხვერპლნი საქართველოში
არხანგელის რაიონი
არხანგელის რაიონი (Архангел районы; Архангельский район) — მუნიციპალური რაიონი ბაშკირეთის რესპუბლიკაში, რუსეთის ფედერაცია. რაიონის ადმინისტრაციული ცენტრია სოფ. არხანგელსკოე.